Димитър Ораховац е роден през 1892 г. в гр. Ловеч. Семейството е на д-р Петър Ораховац и е със сръбски корени. От 1909 г. е студент по медицина в Мюнхен (Германия). Избухването на Балканската война (1912) прекъсва следването. Завръща в България и постъпва като доброволец във военно-санитарната служба на Червен кръст. Участва и в Първата световна война. Събира опит в различни сфери на медицината.